Ιωσήφ Φερδινάνδος, αρχιδούκας της Αυστρίας

Ο Ιωσήφ Φερδινάνδος της Αυστρίας (Joseph Ferdinand von Österreich-Toskana, 24 Μαΐου 1872 - 28 Φεβρουαρίου 1942) από τον Οίκο των Αψβούργων-Λωρραίνης ήταν δούκας της Αυστρο-Ουγγρικής αυτοκρατορίας και στρατιωτικός ηγέτης κατά τη διάρκεια του Α΄ Παγκοσμίου Πολέμου, αργότερα επέστρεψε ως απλός πολίτης στην Αυστρία και αιχμαλωτίστηκε από τους Ναζί.

 Βιογραφία 
Ο Ιωσήφ Φερδινάνδος Σαλβάτορ Μαρία Ιωσήφ Ιωάννης Βαπτιστής Ζηνόβιος Ροβέρτος Λουδοβίκος Κάρολος Ιάκωβος Βίβιαν ήταν ο δεύτερος γιος και το τέταρτο παιδί του Φερδινάνδου Δ΄ της Τοσκάνης και της συζύγου του Αλίκης των Βουρβόνων-Πάρμας έγινε ο ίδιος διάδοχος στην ηγεσία του οίκου μετά την έκπτωση από τα αξιώματα του μεγαλύτερου αδελφού του, Λεοπόλδου Φερδινάνδου, λόγω σκανδάλων. Διαδέχθηκε ο ίδιος τον πατέρα του ως επικεφαλής του Οίκου της Τοσκάνης στις 17 Ιανουαρίου 1908.

 Υπηρεσίες του στον στρατό 

Ακολούθησε μακρά περίοδο στρατιωτικών σπουδών ενδιαφέρθηκε αρχικά έντονα για την αεροπορία λόγω του από μικρός είχε μεγάλο ενδιαφέρον για τα αερόστατα, διηύθυνε (1909) μια πτήση αεροστάτων από το Λιντς στη Διέππη τηςΓαλλίας. Τον Αύγουστο του 1914 πήρε την αρχηγία του 14ου σώματος στρατού διαδέχθηκε τον στρατηγό Βίκτορ Ντάνκλ φον Κράσνικ που πήρε τη διοίκηση του 1ου σώματος, το δικό του σώμα συμμετείχε στην τρίτη στρατιά του στρατηγού Μπρούντερμαν. Τον Σεπτέμβριο του 1914 η τρίτη στρατιά και η τέταρτη του στρατηγού Έφενμπεργκ γνώρισαν καταστροφικές ήττες ο ίδιος ο Αρχιδούκας αντικατέστησε τον Έφενμπεργκ την 1 Οκτωβρίου. Ο αρχιδούκας Ιωσήφ Φερδινάνδος διηύθυνε την 4η στρατιά ως τον Ιούνιο του 1916 χρονιά που ο Ρώσος στρατηγός Αλεξέι Μπρουσίλωφ πραγματοποίησε επίθεση στην 3η και 4η στρατιά με βομβαρδισμό με αποτέλεσμα τη συντριβή των δυνάμεων του Αρχιδούκα με μαζική παράδοση τους στους Ρώσους. Ο Αρχιδούκας αντικαταστάθηκε αμέσως με εντολή του Γερμανού αρχιστράτηγου από τον στρατηγό Τερσζτιάνσκι και αποσύρθηκε.

Με την άνοδο στον θρόνο του νέου αυτοκράτορα, Καρόλου, τον Νοέμβριο του 1916 του προσφέρθηκε η θέση του γενικού επιθεωρητή των δυνάμεων της αεροπορίας γιατί γνώριζε ο Κάρολος το ενδιαφέρον του Αρχιδούκα για τα αερόστατα, ο στρατός αντέδρασε έντονα αλλά ο Ιωσήφ Φερδινάνδος παρέμεινε στη θέση αυτή ως τις 3 Σεπτεμβρίου 1918.

 Τελευταία χρόνια 

Μετά τον πόλεμο εγκαταστάθηκε ως απλός πολίτης στη Βιέννη παντρεύτηκε στις 2 Μαΐου 1921 τη Ρόζα Καλτενμπρούνερ με μοργανατικό γάμο. Η πρώτη του σύζυγος πέθανε το 1928. Στις 27 Ιανουαρίου 1929 παντρεύτηκε σε δεύτερο γάμο τη Γκέρτρουντ Τόμανεκ με την οποία απέκτησε την Κλαούντια (1930) και τον Μαξιμίλιαν (1932) τότε τοποθετήθηκε επικεφαλής του Οίκου της Τοσκάνης. Όταν οι Γερμανοί κατέλαβαν την Αυστρία (1938) συνελήφθη από την Γκεστάπο μαζί με άλλους 70.000 Βιεννέζους ανακρίθηκε και φυλακίστηκε τρεις μήνες στο στρατόπεδο του Νταχάου, οι άσχημες συνθήκες κράτησης κλόνισαν την υγεία του. Αφέθηκε στη συνέχεια ελεύθερος υπό συνεχή παρακολούθηση από τους Ναζί έως τον θάνατο του.

Οικογένεια
Νυμφεύτηκε πρώτα το 1921 τη Ρόζα Καλτενμπρούνερ (1878 - 1929), όχι ευγενή. Διαζεύχθηκαν το 1928, χωρίς να έχουν αποκτήσει παιδιά.

Το 1929 ο Ιωσήφ Φερδινάνδος έκανε τον δεύτερο γάμο του με τη Γκέρτρουντ Τόμανεκ Έντλε φον Μπάυερφελς-Μόντσεε (1902-1997) και είχε απογόνους που φέρουν το όνομα φον Χάμπσμπουργκ-Λόθρινγκεν πρίγκιπας (-ισσα) της Φλωρεντίας.
 Κλαούντια Μαρία Τερέζα (γενν. 1930), άγαμη.
 Μαξιμίλιαν Φραντς Γιόζεφ Καρλ Όττο Χάινριχ (γενν. 1932), πρίγκιπας της Φλωρεντίας. Παντρεύτηκε τη Ντόρις Ουίλλιαμς (γεννημένη στο Μπλάντελ Σαντς, Λάνκασιρ, το 1929) και έχει τέκνο:
 Μαρία Καμίλλα (γενν. 1962).

Πρόγονοι

Αναφορές

 Εξωτερικοί σύνδεσμοι 

Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης